stanford-oval/wikipedia huggingface dataset:
Saint-Ouen (Seine-Saint-Denis)

| Saint-Ouen |
| --- | --- |
 Saint-Ouenin kaupungintalo
 Saint-Ouen sijaitsee Pariisin pohjoisrajalla.
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Saint-Denis
Hallinto:  
 – Pormestari:  William Delannoy
Pinta-ala:  
 – Kokonaispinta-ala:  4,31 km²
Väkiluku (2021)  (arvio):  53 207
 – Väestötiheys:  12 345 as./km²
Postinumero:  93400
 
 saint-ouen.fr 
Infobox OKVirheellinen NIMI-arvo: 
Saint-Ouen [sɛ̃t‿wɛ̃] on Ranskan kunta Pariisin pohjoispuolen esikaupunkialueella. Runsaan 50 000 asukkaan kaupunki kuuluu Seine-Saint-Denis’n departementtiin Île-de-Francen hallintoalueella.
Saint-Ouenissa sijaitsee kaksi Pariisin metrolinjan 13 asemaa, Garibaldi ja Mairie de Saint-Ouen. Sinne kulkee myös RER-junalinja C.
Saint-Ouen tunnetaan suuresta kirpputorialueestaan, jossa myydään antiikkia ja vanhoja huonekaluja joka lauantai, sunnuntai ja maanantai. Kirpputorialue on aivan kunnan etelärajalla, ja lähin metroasema on Pariisin puolella sijaitseva metrolinjan 4 pääteasema Porte de Clignancourt.
Pariisin lisäksi Saint-Ouenin muut naapurikaupungit ovat Saint-Denis ja Clichy.
Käännös suomeksi
Rosvo-Roope

| Rosvo-Roope |
| --- | --- |
 Elokuvan juliste.
Ohjaaja:  Hannu Leminen
Käsikirjoittaja:  Joel Laikka H. Lemi Filmikynä
Perustuu:  Rafael Ramstedtin laulelmaan ”Balladi Rosvo-Roopesta” (levytys 1931)
Tuottaja:  Signe af Forselles
Säveltäjä:  George de Godzinsky
Kuvaaja:  Esko Töyri
Leikkaaja:  Hannu Leminen
Lavastaja:  Igor Karpinsky
Pääosat:  Tauno Palo Helena Kara
Valmistustiedot
Valmistusmaa:  Suomi
Tuotantoyhtiö:  Adams Filmi
Ensi-ilta:  9. syyskuuta 1949
Kesto:  102 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Rosvo-Roope on Hannu Lemisen ohjaama suomalainen seikkailu- ja komediaelokuva vuodelta 1949. Se perustuu Rafael Ramstedtin vuonna 1931 levytettyyn laulelmaan ”Balladi Rosvo-Roopesta”. Elokuva sijoittuu 1700-luvulle fantasianomaisesti Karibianmerta muistuttavan merirosvomiljöön Itämerelle ja Suomenlahdelle. Rosvo-Roope on ensimmäinen televisiossa esitetty suomalainen elokuva; se esitettiin teekkarien tv-kerhon koelähetyksessä 25. maaliskuuta 1956, jolloin televisiovastaanottimia oli Helsingin seudulla muutama sata.
Tauno Palo palkittiin roolisuorituksestaan parhaan miespääosan Jussi-palkinnolla vuonna 1950.
Juoni

Elokuvan juoni seuraa Rosvo-Roope-balladia. Roope (Tauno Palo) on nuori mies, joka lähtee merille jouduttuaan lemmittynsä (Helena Kara) pettämäksi.
Roopesta tulee merirosvo. Hän hurmaa ja hylkää monta naista: näitä ovat Pietarin nainen (Juliska Koka), Oolannin impi (Ghedi Lönnberg) ja Viron rannikon neito (Kirsti Ortola). Elokuvassa nähdään muutama taistelukohtaus. Lopuksi Roope palaa leskeksi jääneen petollisen rakkaansa luo.
Näyttelijät

| 0 | 1 | 2 |
| --- | --- | --- |
|  Tauno Palo  | … |  Robert   |
|  Helena Kara  | … |  Erkylän Helena ja Kristiina   |
|  Ghedi Lönnberg  | … |  Gunvor   |
|  Kirsti Ortola  | … |  Barbara Ants   |
|  Juliska Koka  | … |  Veruska   |
|  Yrjö Ikonen  | … |  Vekarus   |
|  Thure Bahne  | … |  Henrik Brest, ”Vuomalan susi”   |
|  Uljas Kandolin  | … |  perämies Sten   |
|  Toivo Lahti  | … |  Gunvorin isä   |
|  Kalle Viherpuu  | … |  Tallinnalainen kapakoitsija   |
|  Hannes Veivo  | … |  kapteeni Sven Flick   |
|  Emmi Jurkka  | … |  nainen Vaunuissa   |
|  Aino Lohikoski  | … |  palvelija   |
|  Arvo Lehesmaa  | … |  mies vaunuissa   |
|  Jalmari Parikka  | … |  pikku Stefan   |
|  Evald Terho  | … |  Noppa-Ville, merimies   |
|  Aarne Orri  | … |  (Erik Herva)   |
|  Veikko Linna  | … |  venäläinen pajari   |
|  Ale Porkka  | … |  vanha lautturi   |
|  Lasse Wager  | … |  kapteeni Jonas Ants, ”Musta-Joonas”   |
|  Emil Vinermo  | … |  lakeija   |
|  Matti Aulos  | … |  rovasti   |
|  Kosti Aaltonen  | … |     |
|  Aarne Laine  | … |  merimies   |
|  Annika Sipilä  | … |  morsiustyttö   |
|  Mirjam Joutsen  | … |  Helena Karan sijaisnäyttelijä   |
Aiheesta muualla

Elokuva katsottavissa Yle Areenassa.
Riihalan valtias

| Riihalan valtias |
| --- | --- |

Ohjaaja:  Hannu Leminen
Käsikirjoittaja:  Juha Nevalainen Hannu Leminen
Perustuu:  Arvo Kalliolan romaaniin Lihan okaat, Fennia (1946)
Tuottaja:  Risto Orko
Säveltäjä:  Harry Bergström
Kuvaaja:  Erkki Imberg
Leikkaaja:  Armas Laurinen
Lavastaja:  Ville Hänninen
Pääosat:  Emma Väänänen Heimo Lepistö Raili Mäki Alpo Vammelvuo
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  20. tammikuuta 1956
Kesto:  83 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Riihalan valtias on Hannu Lemisen ohjaama melodraama vuodelta 1956. Elokuva perustuu Arvo Kalliolan romaaniin Lihan okaat (1946).
Juoni

Elokuvassa viina ja vietit ovat vieneet vanhaa isäntää (Heimo Lepistö), ja elämä on kylmettänyt emännän (Emma Väänänen) sydämen. Uusi sukupolvi vapautuu kuitenkin ikeestä. Moraliteetti panostaa rakkauteen ja anteeksiantoon, jotka voittavat maalliset kunnianhimot.
Näyttelijät

| 0 | 1 | 2 |
| --- | --- | --- |
|  Emma Väänänen  | … |  Anna, Riihalan emäntä   |
|  Heimo Lepistö  | … |  Riihalan isäntä   |
|  Raili Mäki  | … |  Elma, Kaltevan piika   |
|  Alpo Vammelvuo  | … |  Riihalan Antti   |
|  Anni Helenius  | … |  Kaltevan Eliina   |
|  Kerttu Hämeranta  | … |  Kaltevan emäntä   |
|  Matti Aulos  | … |  Kaltevan isäntä   |
|  Varma Lahtinen  | … |  Lehto-Leena   |
|  Pentti Siivonen  | … |  Kaltevan Viljo   |
|  Pia Hattara  | … |  Sanna, Riihalan karjakko   |
|  Irja Rannikko  | … |  Lyyti, Kaltevan piika   |
|  Paavo Honkamäki  | … |  Anselmi, Riihalan renki   |
|  Helsingin Teatteriorkesteri  | … |  yhtye   |
|  Lopen VPK  | … |  stunt, tulipalokohtaus   |
|  Väinö Sulalampi  | … |  Kaltevan Veikko   |
|  Lea Venkula  | … |  Veikon morsian   |
|  Alli Seppälä  | … |  häävieraita   |
|  Kalervo Anttila  | … |  häävieraita   |
|  Kosti Seppälä  | … |  häävieraita   |
|  Onni Timonen  | … |  häävieraita   |
|  Vilho Rannanmaa  | … |  harmonikansoittaja   |
|  Pentti Säilä  | … |  Anttia jututtava nuori mies häätalon pihalla   |
Tuotanto

Käsikirjoituksen ensimmäisen version teki Juha Nevalainen, mutta hänen nimeään ei voitu mainita hänen muiden sopimustensa vuoksi, ja siksi elokuvan tiedoissa mainitaan vain Lemisen nimi.
Arviot

Aikalaisarvioissa elokuvaa on sanottu huomion arvoiseksi suomalaiseksi filmityöksi mutta myös latteaksi viikkolehtikertomukseksi, josta pilkistää jopa sairaalloista ja lohdutonta paatosta. Epäiltiin myös, ettei se uppoa ”ainakaan tällä hetkellä Tuntemattoman sotilaan totuutta katsovaan elokuvayleisöön” (Edvin Laineen ohjaustyön Tuntematon sotilas ensi-ilta oli ollut kuukautta aikaisemmin, ja tämän katsojamäärä jäi 180 000:een ).
Myöhemmin Niskavuori-henkistä elokuvaa on luonnehdittu väkeväksi melodraamaksi, joka ansaitsee arvonnoston. Vuoropuhelua ja kuvallista kerrontaa pidetään sujuvina, ja maaseutuelokuvan lajityyppi saa siinä päivitystä (Arto Pajukallio, Helsingin Sanomat 1.8.2012). Kriitikon silmissä elokuvassa on jopa psykologisen kauhuelokuvan kaikuja. Erityisesti Emma Väänäsen roolisuorituksen kriitikot nostivat elokuvan kantavaksi voimaksi. Kuolema ja tuli toimivat vertauskuvina, vaikutteiden antajana nähdään Ingmar Bergmanin elokuvat.
Sacred Heart

Sacred Heart voi tarkoittaa seuraavia:
Sacred Heart, kaupunki Minnesotassa Yhdysvalloissa
Sacred Heart Township, kunta Minnesotassa Yhdysvalloissa
Sacred Heart, Dion albumi vuodelta 1985.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sacred Heart”, voi hakea sivunnimihaulla, laajalla sivunnimihaulla tai tekstihaulla.
Rikalanlammi

| Rikalanlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°46′24″N, 23°49′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.316.1.001
Mittaustietoja
Pinnankorkeus:  95,6 m  
Rantaviiva:  1,163 km  
Pinta-ala:  6,268 ha  
Saaria:  ei saaria 
 fiRikalanlammi 
Rikalanlammi  on Pirkanmaalla Tampereella Kaanaan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 6,3 hehtaaria ja se on 500 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Löytänänjärven valuma-alueeseen (35.316) se kuuluu. Lammen vedenpinnan korkeus on 95,6 metriä mpy.
Rusonapsijat

| Rusonapsijat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Rusonapsijat Euscarthmus  Wied-Neuwied, 1831
Katso myös
   Rusonapsijat Wikispeciesissä   Rusonapsijat Commonsissa 
Infobox OKNimi-testi OK: 
Rusonapsijat (Euscarthmus) on tyrannien heimoon kuuluva lintusuku.
Rusonapsijoihin (Euscarthmus) kuuluvia lajeja

Brasilianrusonapsija (Euscarthmus rufomarginatus)
Pikkurusonapsija (Euscarthmus meloryphus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Euscarthmus (englanniksi)
Saint-Omer

| Saint-Omer |
| --- | --- |
 Kaupungintalo
 vaakuna
 Saint-Omer
 Koordinaatit: 50°44′46″N, 2°15′42″E 
Valtio:  Ranska
Alue:  Nord-Pas-de-Calais
Departementti:  Pas-de-Calais
Arrondissementti:  Saint-Omer
Väkiluku:  14 500
 
 Kunnan kotisivut 
Infobox OKVirheellinen NIMI-arvo: 
Saint-Omer on kunta Pohjois-Ranskassa Pas-de-Calais’n departementissa. Kunta sijaitsee Ranskan suurimmalla marskimaalla. Saint-Omerista on kanavayhteys Gravelinesin kaupunkiin Pohjanmeren rannikolla. Saint-Omer on ollut vuosisatojen ajan tärkeä uskonnollinen keskus.
Aiheesta muualla

Kuvia tai muita tiedostoja aiheesta Saint-Omer Wikimedia Commonsissa
Sammy Väisänen

Sammy Väisänen on suomalainen urheilutoimittaja, joka on työskennellyt mm. Sport FM:llä ja Yleisradiossa. Nykyään hän toimii YLE Radio 1:ssä ja YLE Radio Suomessa.
Robert Häggblom

Robert Markus Häggblom (s. 9. elokuuta 1982 Vaasa) on suomalainen entinen kuulantyöntäjä. Hän edusti urallaan Vasa Idrottssällskapia. Häggblomin valmentajana toimi hänen isänsä Magnus Häggblom. Häggblomin ennätys on 11. heinäkuuta 2007 työnnetty 20,53.
Birminghamin EM-hallikisoissa 2007 Häggblom oli neljäs ja Valencian MM-hallikisoissa 2008 hän jäi karsintaan. Osakan MM-kisoissa 2007 Häggblom jäi karsintaan tuloksella 19,29. Pekingin olympialaisissa 2008 hän jäi karsintakilpailussa ilman tulosta, eikä selviytynyt finaaliin.
Tammikuussa 2013 Häggblom työnsi Vaasassa hallissa 19,06 metriä, mikä oli pisin suomalaistyöntö neljään vuoteen. Häggblom kuitenkin lopetti uransa jo samana vuonna selkävaivojen vuoksi.
Saavutuksia

Halli-EM-kisojen 4. sija 2007 (tuloksella 20,26)
Kalevan kisat
SM-kultaa 2007 (tulos 20,07), 2008 (tulos 18,88) ja 2010 (tulos 18,91)
SM-hopeaa 2012 (18,37)
SM-pronssia 2004 (tulos 19,22) ja 2009 (tulos 18,03)
Halli-SM
SM-kultaa 2007 (tulos 20,07) ja 2008 (tulos 19,92)
SM-hopeaa 2006 (tulos 19,58)
SM-pronssia 2005 (tulos 19,32)
17-vuotiaiden MM-kultaa 1999
19-vuotiaiden EM-hopeaa 2001
Aiheesta muualla

Häggblomin viralliset kotisivut[vanhentunut linkki]
Savon Sanomien esittely[vanhentunut linkki]
Saint-Nizier-sur-Arroux

| Saint-Nizier-sur-Arroux |
| --- | --- |
 Kunnantalo
 Saint-Nizier-sur-Arroux
 Koordinaatit: 46°48′19″N, 4°08′23″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Autun
Pinta-ala:  
 – Kokonaispinta-ala:  10,2 km²
Korkeus:  262 - 362 m
Väkiluku (2018):  123 
 – Väestötiheys:  12 as./km²
Kunnan numero:  71466
Infobox OKVirheellinen NIMI-arvo: 
Saint-Nizier-sur-Arroux on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Arrouxjoen varrella, noin 26 kilometriä Autunin kaupungista lounaaseen.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Saint-Nizier-sur-Arroux Wikimedia Commonsissa
Samo

Samo (k. 658) oli frankkikauppias, joka oli todennäköisesti kotoisin nykyisestä Sensin kaupungista. Hän perusti ensimmäisen slaavien valtakunnan.
Valtakunta syntyi vuonna 623, kun slaavit ryhtyivät ajamaan avaareja ulos Slovakiasta. Valtakunta saavutti itsenäisyytensä, kun se kukisti frankkikuningas Dagobert I:n armeijan 631.
Samon valtakunta käsitti parhaimmillaan nykyisen Määrin, Slovakian, Ala-Itävallan ja todennäköisesti Böömin ja Elbe-joen varrella sijainneen Sorbian sekä väliaikaisesti Kärntenin. Samon kuoleman jälkeen 658 tai 659 valtakunnan kohtalo on epäselvä. Todennäköisesti valtakunta hajosi ja avaarit valtasivat alueen uudelleen.
Ritariperhonen

| Ritariperhonen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Päiväperhoset Papilionoidea
Heimo::  Ritariperhoset Papilionidae
Alaheimo::  Ritariperhoset Papilioninae
Tribus::  Papilionini
Suku::  Ritarit Papilio
Laji::  machaon
Kaksiosainen nimi
 Papilio machaon  Linnaeus, 1758 
Katso myös
   Ritariperhonen Wikispeciesissä   Ritariperhonen Commonsissa 
Infobox OKNimi-testi OK: 
Ritariperhonen (Papilio machaon) on apollo- ja ritariperhosten (Papilionidae) heimoon kuuluva päiväperhoslaji. Se on yksi Suomen suurimmista päiväperhosista.
Koko ja ulkonäkö

Ritariperhosen siipien kärkiväli on 7,6–9,3 cm. Yläpuolelta se on pääasiassa keltaisen ja mustan kirjava. Takasiivissä on myös sinistä ja punaiset täplät. Pitkät kapeat kannukset takaosassa ovat ritariperhoselle ja sen lähisukulaisille tunnusomaiset.
Lajin toukka on täysikasvuisena vihreä ja siinä on mustaoransseja kuvioita.
Kotelovaiheessa ritariperhonen näyttää käpristyneeltä lehdeltä.
Ritariperhosen toukka
♂
♂   △
♀
Levinneisyys

Ritariperhosen levinneisyysalue on huomattavan laaja. Se kattaa suuren osan Eurooppaa ja Aasiaa. Lisäksi ritariperhosta tavataan Pohjois-Afrikassa ja Pohjois-Amerikan länsi- ja keskiosissa. Suomessa sitä esiintyy koko maassa pohjoisimpaan Lappiin asti.
Elinympäristö ja ravinto

Ritariperhosta tavataan vuoristoisilla alueilla ja rannikkoseuduilla. Sen tyypillisimpiä elinympäristöjä ovat kosteikot, kukkaniityt, metsänreunat ja suot.
Toukkavaiheessa ritariperhosen on syötävä runsaasti sarjakukkaiskasveja, kuten karhunputkea, kerätäkseen kylliksi energiaa nahanluonteja ja lopullista muodonmuutosta varten. Lyhyillä, vahvoilla leuoillaan se jauhaa ravintokasvin lehtiä useiden päivien ajan miltei tauotta. Nautittu kasviaines sisältää myrkyllisiä yhdisteitä, jotka kerääntyvät toukan ruumiiseen ja suojaavat sitä linnuilta ja muilta pedoilta.
Aikuinen ritariperhonen käyttää ravinnokseen mettä.
Lisääntyminen

Naaras munii munansa erilaisten sarjakukkaisten tuoreimmille lehdille, etenkin luhtasuoputkelle ja karhunputkelle. Ritariperhosen munat ovat vaaleanvihreitä, sileitä ja läpimitaltaan noin 1 mm.
Aiheesta muualla

Pertti Pakkanen: Ritariperhonen. Suomen Perhostutkijain Seura.
LuontoPortti: Ritariperhonen (Papilio machaon)
Suomen Perhoset: Ritariperhonen
Iltalehti: Ritariperhonen (Papilio machaon) (Arkistoitu – Internet Archive)
UniProt, Taxonomy: Papilio machaon (englanniksi)
Pherobase: Semiochemicals of Papilio machaon, the Old world swallowtail (englanniksi)
University of Michigan, Animal Diversity Web (ADW): Papilio machaon (englanniksi)
Roger Y. Tsien

| Roger Y>  Tsien.錢永健 |
| --- | --- |
 Roger Y. Tsien vuonna 2008.
Henkilötiedot
Koko nimi:  錢永健
Syntynyt: 1. helmikuuta 1952 New York
Kuollut: 24. elokuuta 2016 (64 vuotta) Eugene, Oregon, Yhdysvallat
Kansalaisuus:  Yhdysvallat
Koulutus ja ura
Tutkinnot:  Harvardin yliopisto Cambridgen yliopisto
Väitöstyön ohjaaja:  Jeremy Sanders
Instituutti:  Kalifornian yliopisto, Berkeley Kalifornian yliopisto, San Diego
Tutkimusalue:  biokemia
Palkinnot:  Wolfin lääketieteen palkinto (2004)  Nobelin kemianpalkinto (2008)
Aiheesta muualla
www.tsienlab.ucsd.edu
Roger Yonchien Tsien (perint.: 錢永健; yksink.: 钱永健; pinyin: Qián Yǒngjiàn; 1. helmikuuta 1952 New York – 24. elokuuta 2016 Eugene, Oregon) oli kiinalais-yhdysvaltalainen biokemisti. Hän sai Nobelin kemianpalkinnon vuonna 2008 yhdessä Osamu Shimomuran ja Martin Chalfien kanssa vihreää valoa fluoresoivan proteiinin, GFP:n, kehittämisestä.
Tsien selvitti GFP:n fluorensenssin synnyn ja laajensi proteiinin tuottaman värin skaalaa muihinkin väreihin kuin vihreään. Tämän keksiminen helpotti erilaisten samanaikaisesti tapahtuvien biologisten prosessien seuraamista.
Vuonna 2004 Tsienille myönnettiin Wolfin lääketieteen palkinto ja vuonna 2006 hänestä tuli Royal Societyn ulkomaalaisjäsen.
Rusonunna

| Rusonunna |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Boraginales
Heimo::  Lemmikkikasvit Boraginaceae
Suku::  Nunnat Nonea
Laji::  pulla
Kaksiosainen nimi
 Nonea pulla  (L.) DC. 
Katso myös
   Rusonunna Wikispeciesissä   Rusonunna Commonsissa 
Infobox OKNimi-testi OK: 
Rusonunna eli nunna (Nonea pulla) on lemmikkikasveihin kuuluva yksi- tai monivuotinen karhea ruoho.
Ulkonäkö

Rusonunnan pysty ja karvainen varsi kasvaa 15–30 senttimetriä pitkäksi. Sen lehdet ovat suikeita ja suippoja. Rusonunnan vähähaarainen kukinto sijaitsee latvassa. Ruskeanpunaisten kukkien teriö on kapean kellomainen ja 5–8 millimetriä leveä. Sen nielussa viisi karvaista kyhmyä.
Rusonunna Suomessa

Suomessa rusonunna on harvinainen ja satunnainen Itä-Euroopasta levinnyt tulokas, jota on tavattu lähinnä maan etelä- ja itäosassa. Se on löydetty tienvarsilta ja entisiltä pelloilta.
Aiheesta muualla

Kasviatlas 2022: Rusonunnan (Nonea pulla) levinneisyys Suomessa.
Roger Williamson

| Roger Williamson |
| --- | --- |

Henkilötiedot
Syntynyt: 2. helmikuuta 1948 
Kansalaisuus:   Britannia
Formula 1 -ura
Aktiivivuodet:  1973
Talli(t):  March
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1973
Viimeinen kilpailu:  Hollannin Grand Prix 1973
Roger Williamson (2. helmikuuta 1948 Leicestershire, Englanti – 29. heinäkuuta 1973 Zandvoort, Alankomaat) oli brittiläinen kilpa-autoilija. Lyhyellä urallaan hän tuli toiseksi Formula 3 -sarjassa vuonna 1971 ja voitti sen seuraavana vuonna. Hyvien ajonäyttöjen ansiosta hän pääsi seuraavana vuonna ajamaan Formula 1 -luokkaan March-tallissa.
Hän joutui keskeyttämään ensimmäisen kilpailunsa Jody Scheckterin aiheuttaman joukkokolarin vuoksi Silverstonen kilpailussa. Toisessa kilpailussaan Hollannin Zandvoortin radalla hän ajoi rajusti ulos menetettyään auton hallinnan renkaan rikkoutumisen johdosta. Hurjien volttien päätteeksi Williamsonin auto päätyi 275 metrin päähän onnettomuuspaikasta väärin päin radan varteen ja syttyi tuleen. Kilpailua ei kuitenkaan keskeytetty, mutta silti Williamsonin kilpakumppani, David Purley, riensi auttamaan yrittäen työntää autoa takaisin pyörilleen ja sammuttaa tulipaloa kuitenkaan onnistumatta. Ratavalvojat, joilla ei kuljettajien tavoin ollut tulelta suojaavia asusteita tai sammuttimia, jäivät odottamaan paloauton saapumista. Koska kilpailua ei keskeytetty, paloauton saapuminen viivästyi ja Williamson tukehtui autoonsa. Williamson pyysi apua ollessaan jumissa. Purley sai sammuttimen, mutta se ei toiminut. Tulen sammuttua autonromu (Williamson yhä sisällä) peitettiin lakanalla ja kilpailu jatkui. Purley sai George-mitalin urheudestaan Williamsonin pelastusyrityksessään.
Williamsonin kuolemaan johtanut onnettomuus televisioitiin ja se osoitti selkeästi kyseiselle aikakaudelle tyypilliset puutteet turvallisuusasioissa.
Aiheesta muualla

Wikimedia Commonsissa on kuvia tai muita tiedostoja aiheesta .
Williamsonin elämäkerta (englanniksi)
Roope Sirén

Roope Sirén (s. 30. huhtikuuta 1970) on suomalainen kitaristi. Hän oli rock-yhtye Suburban Triben soolokitaristi ja yksi kolmesta alkuperäisjäsenestä.
Sirén aloitti soittouransa helsinkiläisen Airdashin rytmikitaristina vuonna 1986. Yhtye hajosi hän perusti Sub-Urban Triben Janne Joutsenniemen ja Alec Hirst-Geen kanssa.
Sirén on soittanut paljon ESP:n kitaroilla.
Ritarisaagat

Ritarisaagat (isl. riddarasögur) ovat keskiajan islantilaista ja norjalaista saagakirjallisuutta. Termiä käytettiin jo keskiajalla. Sillä viitataan nykyään sekä käännettyihin että kotoperäisiin ritarisaagoihin. Käännetyillä ritarisaagoilla tarkoitetaan Norjan kuninkaan hovissa 1200-luvun alkupuolella tehtyjä proosamuotoisia käännöksiä eurooppalaisista ritariromansseista, eeppisistä sankarirunoelmista ja arturiaanisesta eli kuningas Arthurista ja tämän ritareista kertovasta kirjallisuudesta. Kotoperäisillä ritarisaagoilla viitataan niihin Islannissa 1200-luvun lopun jälkeen sepitettyihin fiktiivisiin saagoihin, jotka syntyivät käännettyjen ritarisaagojen esimerkin innoittamina ja sijoittuivat niiden tavoin eurooppalaisiin ja eksoottisiin hoviympäristöihin. Molemmista puhutaan yleisesti ritarisaagoina. Ritarisaagoja ei ole suomennettu.